**ՈՒՂԵՐՁ ՀՀ ԱՆԿԱԽՈՒԹՅԱՆ ՏՈՆԻ ԱՌԹԻՎ**

Այսօր բոլորս 30 տարեկան ենք, այնքան, որքան մեր փառապանծ ու սիրելի հայրենիքին է: Սիրելի՛ հայրենակիցներ, շնորհավորում եմ բոլորիս մեր օրացույցի ամենախորհրդանշական ու ամենաոգեշունչ տոնի կապակցությամբ:

Անկախությունը լոկ բառ չէ, այն արժեհամակարգ է, պատմություն, հերոսների թափած արյուն, եռագույն դրոշ, հույս, հավատ և սեր:

Թող անկախ Հայաստանը թև ու թիկունք լինի յուրաքանչյուր հայորդու, թող Սփյուռքի յուրաքանչյուր հայորդի հույս ու ապավեն լինի իր հայրենիքին:

Մաղթում եմ, որ մեր հայրենիքը հարատևի իր արվեստով, կրթությամբ, գիտությամբ , հայրենանվեր զավակներով, աշխատանքով, հաղթանակներով, միասնությամբ, խաղաղությամբ և որ ամենակարևորն է ՝ սիրով:

Շնորհավոր ՀՀ Անկախության 30-րդ տարեդարձ:

**Հարգանքով՝ Չարենցավան համայնքի ղեկավար Հակոբ Շահգալդյան**